**«Ογκολογική Απεικόνιση»**

**Εκπαιδευτικοί Στόχοι Μαθήματος**

Σκοπός του μαθήματος «Ογκολογική Απεικόνιση» είναι να εξηγήσει στους φοιτητές πώς οι σύγχρονες μέθοδοι της Ιατρικής Απεικόνισης, μορφολογικές και λειτουργικές, συμβάλλουν στην αντιμετώπιση των ασθενών με κακοήθεις νεοπλασίες.

Μετά την παρακολούθηση του μαθήματος ο φοιτητής πρέπει να έχει αποκτήσει τις εξής γνώσεις:

* Γνώση των ενδείξεων και των αντενδείξεων των διαφόρων απεικονιστικών μεθόδων για την σταδιοποίηση και τον έλεγχο της θεραπευτικής απόκρισης των κυριότερων καρκίνων (πνεύμονας, μαστός, παχύ έντερο, προστάτης)
* Γνώση των πλεονεκτημάτων και των περιορισμών κάθε απεικονιστικής μεθόδου
* Γνώση των βασικών αρχών της Αξονικής Τομογραφίας και της Μαγνητικής Τομογραφίας (συμπεριλαμβανομένων λειτουργικών/ποσοτικών τεχνικών και ολόσωμης απεικόνισης) στην Ογκολογική Ακτινολογία
* Γνώση των βασικών αρχών του PET-CT στην Ογκολογική Ακτινολογία
* Γνώση των απεικονιστικών πρωτοκόλλων που χρησιμοποιούνται στην ανίχνευση, σταδιοποίηση και επανασταδιοποίηση των διαφόρων όγκων
* Γνώση των βασικών ευρημάτων και των διαγνωστικών παγίδων (pitfalls) των απεικονιστικών εξετάσεων για τους κυριότερους καρκίνους
* Γνώση των βασικών όρων της Ογκολογίας που σχετίζονται με την απεικόνιση, όπως ανίχνευση, σταδιοποίηση, εκτίμηση χειρουργικής εξαιρεσιμότητας, εκτίμηση θεραπευτικής απόκρισης-επανασταδιοποίηση (απόκριση νόσου, πρόοδος νόσου, σταθερή νόσος), απεικονιστική παρακολούθηση
* Γνώση των απεικονιστικών ευρημάτων των πιο συνήθων επιπλοκών που σχετίζονται με αντινεοπλασματικές θεραπείες
* Γνώση της απεικονιστικής ανατομίας και των πιο συχνών μεταστατικών οδών για τους κυριότερους καρκίνους
* Γνώση των εφαρμογών των διαφόρων απεικονιστικών μεθόδων στη σταδιοποίηση των κυριότερων όγκων
* Γνώση των βασικών αρχών που διέπουν την αξιολόγηση της θεραπευτικής απόκρισης καθώς και των βασικών πλεονεκτημάτων και περιορισμών των διαφόρων κριτηρίων (π.χ. RECIST, CHOI κλπ.)
* Γνώση των βασικών αρχών του πληθυσμιακού ελέγχου (screening) με βασικά παραδείγματα τον καρκίνο του μαστού, του πνεύμονα και του παχέος εντέρου και γνώση των διεθνών οδηγιών για αυτούς τους καρκίνους
* Γνώση του ρόλου των απεικονιστικών μεθόδων στην παρακολούθηση των διαφόρων καρκίνων